KTC มอบของขวัญตลอดเดือนธันวาคมนี้
KTC มอบของขวัญสมาชิกตลอดเดือนธันวาคมนี้ แค่มี TapKTC ก็มีเซอร์ไพรส์ได้ทุกวัน
12 ธ.ค. 2560

นางพิทยา วรปัญญาสกุล รองประธานเจ้าหน้าที่บริหาร – ธุรกิจบัตรเครดิต บริษัท บัตรกรุงไทย จำกัด (มหาชน) หรือ KTC เปิดเผยว่า ช่วงเดือนธันวาคมเป็นช่วงที่สมาชิกใช้จ่ายผ่านบัตรเครดิตสูงที่สุดในทุกๆ ปี 
ดังนั้นเพื่อเฉลิมฉลองเทศกาลแห่งความสุขในปีนี้ เคทีซีจึงได้ออกแคมเปญมอบเซอร์ไพรส์ให้สมาชิกตลอดเดือนธันวาคม เพียงสมาชิกโหลดโมบายแอพพลิเคชั่น TapKTC และมียอดใช้จ่ายผ่านบัตรเครดิตเคทีซีในหมวดใดๆ ก็ได้ ทุกที่ ทั่วโลก (ยกเว้นการกดเงินสดและการชำระค่า LTF และ RMF) ตั้งแต่ 1,000 บาทขึ้นไปต่อเซลส์สลิป 
และมียอดใช้จ่ายผ่านบัตรฯ เข้าสู่ระบบของเคทีซีทุกลำดับที่ 25 รับทันทีเซอร์ไพร์สในรูปของE-Coupon ผ่านโมบายแอพฯ TapKTC เพื่อใช้กับร้านค้าพันธมิตรยอดนิยม อาทิ แมคโดนัลด์ เอสแอนด์พี เบอร์เกอร์คิงส์ บาร์บีคิวพลาซ่า แบล็คแคนยอน และมิสเตอร์โดนัท โดยสมาชิกสามารถรับเซอร์ไพรส์ได้ไม่จำกัดจำนวนครั้งตลอดแคมเปญ ตั้งแต่วันที่ 1 – 31 ธันวาคม 2560
โดยผู้สนใจสามารถสอบถามรายละเอียดเพิ่มเติมได้ที่ KTC PHONE 02 123 5000 เว็บไซต์ www.ktc.co.th หรือสมัครบัตรเครดิตได้ที่ศูนย์บริการสมาชิก “เคทีซี ทัช” ทุกสาขาทั่วประเทศ หรือคลิกลิงค์เพื่อสมัครบัตรเครดิตได้ที่นี่: http://bit.ly/2skCwZ8